Előterjesztés

5. sz. napirendi pont
Gondozási Központ létszámbővítésének megtárgyalása
Várdomb Község Önkormányzata Képviselő-testületének 2013. február 27-én tartandó ülésére 

Előterjesztő: Simon Csaba polgármester

Tisztelt Képviselő-testület!
Az alábbi megkeresés érkezett Bátaszék Város Önkormányzatától a Gondozási Központ létszámbővítésével kapcsolatban: 

„
A Tolna Megyei Kormányhivatal Szociális és Gyámhivatala (a továbbiakban: gyámhivatal) 2012. február 28-án hatósági ellenőrzést tartott a Gondozási Központban. A vizsgálat tárgyát képezte a Családsegítő és Gyermekjóléti Szolgálat működésének ellenőrzése, valamint, hogy a szakmai egységekben folyó tevékenységek megfelelnek-e a szociális igazgatásról és szociális ellátásokról szóló 1993. évi III törvényben, a gyermekek védelméről és a gyámügyi igazgatásról szóló 1997. évi XXXI. törvényben (a továbbiakban: Gyvt.), illetve a végrehajtási rendeletekben foglalt követelményeknek. 
Az ellenőrzés az alábbiakat állapította meg a létszámokat illetően:

a.) a gyámhivatal a 2012. március 12-én kelt XVII-C-24/256-3/2012. számú végzésében rögzítésre került, hogy a Gyermekjóléti Szolgálatunk személyi feltétele csak részben felel meg a jogszabályi előírásoknak, ezért a szolgálat határozatlan idejű működési engedélyét a továbbiakban ideiglenesen engedélyezték. Ennek oka, hogy a „Gyermekjóléti Szolgálatnál biztosítani kell a 15/1998.(IV.30.) NM rendelet 1. számú mellékletében meghatározott létszámnormát, miszerint „Önálló gyermekjóléti szolgálat vagy a gyermekjóléti szolg. feladatait is ellátó családsegítő szolgálat, illetve több célú intézmény önálló szakmai egysége (3000 gyermek) - családgondozó (általános gyermekjóléti szolgáltatások) 3 fő.” Ezzel szemben jelenleg 2 fő dolgozik a szolgálatnál, akik egyben családsegítői feladatokat is ellátnak. 

A fent leírtak alapján, a Gyermekjóléti Szolgálatnál tehát további 1 fő létszámbővítés válik szükségessé. 
b.) a gyámhivatal a 2012. április 17-én kelt XVII-C-24/199-7/2012. számú végzésében és a hozzákapcsolódó XVII-C-24/199-6/2012. számú feljegyzésében rögzítésre került, hogy a Családsegítő Szolgálatnál alkalmazott családgondozók létszáma, szintén csak részben felel meg a jogszabályi előírásoknak. Ennek oka, hogy a személyes gondoskodást nyújtó szociális intézmények szakmai feladatairól és működésük feltételeiről szóló 1/2000.(I.7.) SzCsM rendelet 2. számú mellékletének I. fejezet 3. pontja értelmében, a családsegítés szakmai létszámnormái a következők: 

„– családgondozó (2000–5000 fő lakosig, és 5000 fő lakos felett 5000 főre vetítve; ha a szervezetileg egy egységben dolgozó családgondozók száma három vagy ennél több, akkor közülük vezető családgondozót kell kinevezni) 1 fő

– szociális segítő vagy tanácsadó (30 000 lakosra vetítve) 2 fő”

A társult települések lakosságszáma 2012. január 01-jén 12 575 fő, ennek értelmében 3 családgondozó és egy fő, heti 20 órában foglalkoztatott, szociális segítő alkalmazása szükséges. Ezzel szemben jelenleg 2 családgondozói álláshelyünk van betöltve.

A fent leírtak alapján, a családsegítésnél tehát további 1,5 fő létszámbővítés válik szükségessé. Mivel a bővítéssel a családsegítésben a létszám 4 főre emelkedik, ezért 1 főt vezető családgondozónak kell kinevezni. 

Jelen felállásban a családgondozók heti 20 órában családsegítés, heti 20 órában gyermekjóléti feladatokat látnak el. Nehezíti helyzetünket, hogy a Gyvt. 96.§ (3) bekezdése alapján a többcélú intézmény esetén a létesítés és a működés anyagi, személyi és tárgyi feltételeit valamennyi feladatellátáshoz külön-külön kell biztosítani.
A két és fél fő foglalkoztatásának költségei 2013. július 01-jétől 2013. december 31-ig: a bruttó bér összege 1 639 500 Ft , vezetői pótlék 50 000 Ft, ezek járulékai 456 165 Ft, összesen 2 145 665 Ft.
A létszámbővítéssel járó kiadások részletezve
	
	2013.07.01.-2013.12.31-ig bruttó bér
	1 fő vezetői pótlék

2013.07.01.-2013.12.31
	Járulékok 2013.07.01.-2013.12.31
	

	1 fő családgondozó

(gyermekjólét)
	631 500 Ft

(126 300 Ft/hó)
	
	170 505 Ft
	802 005 Ft

	1 fő családgondozó

(családsegítés)
	723 000 Ft

(144 600 Ft/hó)
	50 000 Ft 
	208 710 Ft
	981 710 Ft

	1 fő szociális segítő

(családsegítés)
	285 000 Ft

(57 000 Ft/hó)
	
	76 950 Ft
	361 950 Ft

	Összesen
	1 639 500 Ft
	50 000 Ft
	456 165 Ft
	2 145 665 Ft


A 2012. évben a családsegítés könyvelt kiadása 8 516 764 Ft, a gyermekjólét kiadása 5 392 758 Ft volt.
A 2012. év bevétele a családsegítésben 8 639 950 Ft, a Gyermekjóléti Szolgálatnál 6 310 750 Ft volt.
A 2013. év várható bevétele a családsegítésben 8 739 625 Ft, a Gyermekjóléti Szolgálatnál 8 739 625 Ft.

Becsült adatok a létszámbővítés esetén
	
	2012. évi kiadás
	Létszámbővítéssel járó költségek 2013.07.01.-2013.12.31.
	2013. évi bevétel
	Különbözet

	Családsegítő szolgálat
	8 516 764 Ft
	1 343 660 Ft
	8 739 625 Ft
	- 1 120 799 Ft

	
	
	
	
	

	Gyermekjóléti Szolgálat
	5 392 785 Ft
	802 005 Ft
	8 739 625 Ft
	2 544 835 Ft


Természetesen a fenti táblázatban az ez évi kiadásoknál még csak az elmúlt évi kiadást tudtuk szerepeltetni, másrészt a létszámbővítésből eredő pluszköltségek is csak félévre vannak tervezve, mivel a létszámbővítést ezen időponttól kérjük, így a különbözet fals képet mutat.
Az is nyilvánvaló, hogy ha a végső elszámolás során mégis több lesz a kiadás, mint a bevétel, akkor ezen összeget a társulásban résztevő településeknek kell a megállapodásban rögzített arányban kifizetniük.

Kérném a Tisztelt Képviselő-testületet, hogy a fent leírtakat figyelembe véve a Gondozási Központ létszámbővítését támogatni szíveskedjenek. „
A határozati javaslat elfogadásához

egyszerű többség szükséges!

H a t á r o z a t i    j a v a s l a t :

a Gondozási Központ létszámának bővítése
Várdomb Község Önkormányzatának Képviselő-testülete;

a.)  a személyes gondoskodást nyújtó szociális intézmények szakmai feladatairól és működésük feltételeiről 15/1998.(IV.30.) NM rendelet 1. számú mellékletében, valamint a személyes gondoskodást nyújtó szociális intézmények szakmai feladatairól és működésük feltételeiről szóló 1/2000.(I.7.) SzCsM rendelet 2. számú mellékletének I. fejezet 3. pontjában foglaltakra figyelemmel ezennel hozzájárul, hogy a bátaszéki Gondozási Központnál 2013. július 1-jétől a családsegítésnél 1,5 fő, míg a gyermekjóléti szolgálatnál 1 fős létszámbővítésre kerüljön sor.

b.) az intézmény álláshelyeinek létszámát az alábbiakban határozza meg:

a.) családsegítés
4 fő

b.) gyermekjóléti szolgálat
3 fő

c.) védőnői szolgálat
4 fő

d.) házi segítségnyújtás                10 fő

e.) étkeztetés
1 fő

f.) nappali ellátás
2 fő

Összesen:                                     24 fő

c.) egyúttal a 108/2007.(VI.26.), valamint az ezt módosító 135/2007.(VIII.28.) és a 24/2008.(III.04.) KT határozatait 2013. június 30-ával hatályon kívül helyezi.

Határidő: 2013. június 05.

Felelős:   Nagyné Pohlon  Mónika  aljegyző

               (a határozat megküldéséért)
